
6. NAPIRENDI PONTHOZ
E L Ő T E R J E SZ T É S

A Társulási Tanács 2016. január 28-i nyilvános ülésére
Tárgy: A Balaton-felvidéki Szociális, Gyermekjóléti és Háziorvosi Ügyeleti Szolgálat alapító okiratának módosítására javaslat 
Előterjesztő: Tóth Csaba Elnök
Előkészítő: dr. Gelencsér Ottó jegyző, Orbán Andrásné vezető főtanácsos
Előzetesen megtárgyalja: Pénzügyi, Ellenőrző és Szociális Bizottság
Törvényességi szempontból látta: dr. Gelencsér Ottó jegyző
Tisztelt Társulási Tanács!
A 2015. november 6. napján a Társulási Tanács módosította az Intézmény alapító okiratát a szociális és gyermekvédelmi törvények 2016. január 1. napjával történő módosulása miatt. A módosítás időpontjában még nem változtatták meg az ún. KOFOG besorolásokat, így annak az alapító okiratban történő átvezetésre akkor még nem kerülhetett sor.
 A mellékelt módosító okirat 1-2. pontja tartalmazza a költségvetési szerv alaptevékenységének kormányzati funkció szerinti megjelölésében történt legutóbbi változásokat. A 104042 kormányzati funkció kóddal ellátott Gyermekjóléti szolgáltatások Család és gyermekjóléti szolgáltatásokra módosult, és a 107054 kormányzati funkció kóddal ellátott Családsegítés törlésre került. 

Az alapító okiraton átvezetett módosítás azért szükséges, mert a Magyar Államkincstár által vezetett törzskönyvi nyilvántartásban átvezetett kormányzati funkció kód változásokat a költségvetési szerv okiratában is módosítani kell az államháztartásról szóló 2011. évi CXCV. törvény 105§ (3)-(4) bekezdés, valamint az Ávr. 167/C. § (1) bekezdés d) pontjában foglaltaknak megfelelően, tekintettel arra, hogy az alapító okiratok érvénytelen kormányzati funkció kódokat nem tartalmazhatnak. A 2016. január 1- től érvényes kormányzati funkció kódok aktualizálásáról 2016. március 1- ig gondoskodni kell.

Tisztelt Társulási Tanács!
Kérjük a Tisztelt Társulási Tanácsot, hogy az előterjesztést megvitatni és az alábbi határozati javaslatot elfogadni szíveskedjenek. A javaslat elfogadásához egyszerű többség szükséges.
……../2016. (I. 28.) T. T. Határozati javaslat
1.) A Tapolca Környéki Önkormányzati Társulás Társulási Tanácsa a Balaton-felvidéki Szociális, Gyermekjóléti és Háziorvosi Ügyeleti Szolgálat alapító okiratának módosítására vonatkozó javaslatot az előterjesztés mellékletét képező javaslattal megegyező tartalommal elfogadja.

2.) A Társulási Tanács felkéri az elnököt, hogy a változások alapító okiratban történő átvezetése, valamint az engedélyező hatóságoknak 2016. március 1. napjáig történő megküldése érdekében az intézkedéseket tegye meg.
Felelős: Elnök

Határidő: 2016. március 1.
Lesenceistvánd, 2016. január 22.

